Diari Oficial de la Generalitat Valenciana


Sumari del DOGV 5186, del 27-01-2006 (2006/523)

Concurs número 476/2505. Gestió del servei de control de l'estacionament limitat de vehicles en la via pública, mitjançant aparells expenedors de tiquets (ORA), a la ciutat d'Alzira.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5186

Data del DOGV
:   27-01-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/523


Data del document
:   13-01-2006

Organisme emissor
:   Ajuntament d'Alzira

Tipus de document
:   Concurs

Descriptors 

:   * Alzira
    * aparcament
    * contracte de serveis
    * licitació

Concurs número 476/2505. Gestió del servei de control de l'estacionament limitat de vehicles en la via pública, mitjançant aparells expenedors de tiquets (ORA), a la ciutat d'Alzira. [2006/S523]  
El Ple de l'Ajuntament d'Alzira de data 28 de desembre de 2005 ha aprovat els plecs de prescripcions tècniques i de clàusules administratives particulars que han de regir el concurs per a la contractació de la gestió del servei de control de l'estacionament limitat de vehicles en la via pública, mitjançant aparells expenedors de tiquets (ORA), a la ciutat d'Alzira. S'exposen al públic, simultàniament, els plecs de condicions per a la seua aprovació, per un termini de 8 dies hàbils, a comptar des del següent al de la publicació de l'anunci en el Butlletí Oficial de la Província de València, i la convocatòria del procediment per a la seua adjudicació, d'acord amb les següents condicions:  
Entitat adjudicadora: Ajuntament d'Alzira-Serveis Públics. Expedient número 476/2005.  
Objecte del contracte: gestió del servei de control de l'estacionament limitat de vehicles en la via pública, mitjançant aparells expenedors de tiquets (ORA), a la ciutat d'Alzira.  
Forma d'adjudicació: concurs.  
Tramitació: ordinària.  
Procediment: obert   
Tipus: el cànon que el concessionari satisfarà anualment consistirà en l'abonament de la quantitat mínima de 6.000 € euros/anuals, que podrà ser millorada a l'alça, més la quantitat variable que resulte d'aplicar un 10 per 100 de la facturació del servei, amb un mínim de 50.000 € euros/anuals, que podrà ser millorada a l'alça pels respectius licitadors.  
Exposició dels plecs de clàusules: els plecs de prescripcions tècniques i de clàusules administratives particulars es troben al Departament de Serveis Públics.  
Garantia provisional: la garantia provisional serà de 6.720 €, equivalent al 2% de les quantitats, fixa i variable mínima, que el concessionari satisfarà durant el termini de duració del contracte. El resguard acreditatiu de la constitució de la garantia, degudament ingressada en la Tresoreria Municipal, s'unirà al sobre B) de la plica presentada.  
Presentació d'ofertes: al registre de l'Ajuntament, en mà, de les 09.00 a les 14.00 hores, en sobre tancat, durant el termini de 15 dies naturals, a comptar des del següent al de la publicació de l'anunci en el Boletín Oficial de la Provincia de Valencia. Si l'últim dia del termini fóra diumenge o inhàbil a efectes administratius; el termini s'entendrà prorrogat fins al següent dia hàbil. També podrà presentar-se proposicions per correu, en eixe cas l'interessat haurà d'acreditar, amb el resguard corresponent, la data d'imposició de l'enviament a l'oficina de correus, per fax, telex o telegrama.  
Qualificació de la documentació general: Es procedirà a la qualificació de la documentació general presentada pels licitadors en el sobre B, en sessió no pública, el tercer dia següent hàbil des de la finalització del termini de presentació de proposicions, excepte que siga dissabte, que es procedirà a la qualificació el primer dia hàbil següent.  
Obertura de proposicions: en acte públic, el cinqué dia hàbil següent a l'obertura de la documentació, a les 09.00 hores i a la sala de sessions, es donarà compte del resultat de la qualificació de la documentació general presentada pels licitadors en els sobres B, i a continuació es procedirà a l'obertura dels sobres A.  
Despeses: Seran a compte i càrrec de l'adjudicatari totes les despeses de l'expedient, inclòs el present anunci.  
Alzira, 9 de gener de 2006.. L'alcaldessa, p. d.: Gisela Blasco Perepérez.